Arbejdspladsvurderingen APV
Alle virksomheder skal lave en såkaldt arbejdspladsvurdering (APV). Hvert tredje år skal den revideres. Alle medarbejdere skal have lejlighed til at komme med ønsker og/eller forslag til APV'en. Det er både det fysiske og psykiske arbejdsmiljø, der skal kortlægges. Der er stor metodefrihed, men visse krav skal være opfyldt. APV'en skal være skriftlig. Hvis Arbejdstilsynet kommer på besøg, vil de bede om at se APV'en, og man vil sikre sig, at alle medarbejdere har været medinddraget. Ved udarbejdelsen af APV er arbejdsmiljørepræsentanten en vigtig aktør. Der har været en del kritik af, at APV'er med årene er blevet statiske. Det vil sige, at virksomhederne gør meget ud af at lave store, flotte APV'er, men det kniber med den egentlige opfølgning. Manglende trivsel og arbejdsglæde spottes ikke altid, og det kan også være et "lukket" område i virksomheden. Derfor er mange virksomheder begyndt på dialogbaserede APV'er. Ideen her er, at der nok tages udgangspunkt i et spørgeskema - men dette opfølges af forpligtende dialogsamtaler på tværs af organisationen. Ring til KS og hør mere om den dialogbaserede APV